Alustava lisätalousarvioesitys nro 10 vuoden 2004 talousarvioon - Yleinen tulotaulukko yleinen tulo- ja menotaulukko pääluokittain - Pääluokka VIII B: Euroopan tietosuojavaltuutettu /* SEK/2004/1018 lopull. */





ALUSTAVA LISÄTALOUSARVIOESITYS NRO 10 VUODEN 2004 TALOUSARVIOON - YLEINEN TULOTAULUKKO YLEINEN TULO- JA MENOTAULUKKO PÄÄLUOKITTAIN - Pääluokka VIII B: Euroopan tietosuojavaltuutettu (komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EYVL L 248, 16.9.2002, s. 1. ja välittää Euroopan tietosuojavaltuutettu pyynnöstä budjettivallan käyttäjälle alustavan lisätalousarvioesityksen nro 10 vuoden 2004 talousarvioon jäljempänä esitettyjen perustelujen mukaisesti. PERUSTELUT 1. Johdanto Tämä ehdotus koskee lisätalousarviossa 2/2004 Euroopan tietosuojavaltuutetun toiminnan rahoittamiseen tarkoitettua pääluokkaa VIII B varten vahvistettujen määrärahojen tarkennusta. Tämä korjaava ennakkoarvio 2004 perustuu 670 279 euron suuruisiin menoihin ja siinä esitetään 172 443 euron lisämäärärahaa. Kaiken kaikkiaan varainhoitovuoden 2004 pääluokan VIII B kokonaismäärä on 1 942 279 euroa. Henkilöstötaulukossa on otettu huomioon lisätalousarvio 4/2004, joka liittyy virkamiehiin ja muuhun henkilöstöön sovellettavien uusien henkilöstösääntöjen täytäntöönpanoon, ja siinä esitetään kolmen pysyvän viran muuttamista väliaikaisiksi ilman, että lisätalousarviossa 2/2004 vahvistettu henkilöstömäärä muuttuu. 2. Ehdotuksen perustelut Euroopan parlamentti ja neuvosto hyväksyivät 22.12.2003 Euroopan tietosuojavaltuutetun nimittämisen. Nimitys julkaistiin 17.1.2004. Euroopan tietosuojavaltuutettu ilmoitti 15.1.2004 päivätyssä Euroopan parlamentin puhemiehelle, komission puheenjohtajalle ja neuvoston puheenjohtajalle osoittamassaan kirjeessä, että hänen ja apulaistietosuojavaltuutetun aikomuksena oli aloittaa 2.2.2004 sihteeristön perustaminen Euroopan parlamentin tiloihin Brysseliin. Tuosta päivästä lähtien Euroopan tietosuojavaltuutetulla on ollut kolme ensisijaista tavoitetta, jotka on toteutettava ennen kuin toiminta voidaan aloittaa. Alkuvaiheessa sitä on avustanut Euroopan parlamentin pääsihteeristö. Tavoitteet ovat olleet: * toimitilojen luominen * Euroopan tietosuojavaltuutetun huomioon ottaminen käynnissä olevissa budjettimenettelyissä * henkilöstön rekrytoinnin aloittaminen henkilöstötaulukon mukaisesti. Tänä päivänä: * Euroopan tietosuojavaltuutetulla on toimitilat ja laitteet Euroopan parlamentin rakennuksessa. * Sillä on ensimmäinen lisätalousarvio 2/2004, jonka komissio esitti, ja lisätalousarvio 4/2004 virkamiehiin sovellettavan uuden henkilöstösäännön täytäntöönpanosta aiheutuvien vaikutusten huomioon ottamiseksi. Euroopan tietosuojavaltuutettu on esittänyt vuoden 2005 ennakkoarvionsa komission ilmoittaman aikataulun mukaisesti. * Se on aloittanut kaikkien varainhoitovuoden 2004 henkilöstötaulukossa vahvistettujen virkojen täyttämismenettelyt. * Se on luonut tarvittavat ensikontaktit Euroopan yhteisöjen virallisten julkaisujen toimistoon, henkilökohtaisten etuuksien hallinto- ja maksutoimistoon ja Euroopan yhteisöjen henkilöstövalintatoimistoon (EPSO). * Se on sopinut hallinnollista yhteistyötä koskevasta sopimuksesta Euroopan parlamentin, neuvoston ja komission hallintojen kanssa ja ryhtynyt sen tekoon. Sopimuksen tarkoituksena on auttaa Euroopan tietosuojavaltuutettua toimielimen käynnistysvaiheessa. Euroopan tietosuojavaltuutettu katsoi, että lisätalousarvion 2/2004 perusteluissa ja huhtikuussa 2004 vuoden 2005 ennakkoarviota koskevan esittelyn yhteydessä esitetyn toteamuksen johdosta ja voimassa olevan varainhoitoasetuksen 37 artiklassa säädetyn aikataulun ja tietosuojavaltuutetun virkaanastumisen jälkeen tapahtuneen edistyksen huomioon ottaen tämä korjaava ennakkoarvio on aiheellista saattaa budjettivallan käyttäjän käsiteltäväksi. Tässä korjaavassa ennakkoarviossa tarkennetaan realistisemmin lisätalousarviossa 2/2004 pääluokalle VIII B vahvistettuja määrärahoja ja henkilöstötaulukoita. 3. Virat ja rahoitus pääluokkaan VIII B - Euroopan tietosuojavaltuutettu 3.1. Osasto 1: Toimielimeen sidoksissa olevaa henkilöstöä koskevat menot Toimielimen jäsenet: lukuun B-10 (toimielimen jäsenet) esitetään lisää määrärahoja tekeillä olevien oikeudellisten sitoumusten vuoksi. Tämä lisäys voidaan lähes kokonaan kattaa ottamalla käyttöön varauksina lukuun B-100 (alustavat määrärahat) otetut määrärahat. 1.7.2002 tehdyn Euroopan parlamentin, neuvoston ja komission päätöksen N:o 1247/2002/EY mukaan Euroopan tietosuojavaltuutettu rinnastetaan palkkansa, korvaustensa, vanhuuseläkkeensä ja muiden taloudellisten etujensa määrittämisen osalta Euroopan yhteisöjen tuomioistuimen tuomariin. Apulaistietosuojavaltuutettu rinnastetaan tässä suhteessa Euroopan yhteisöjen tuomioistuimen kirjaajaan. Palveluksessa oleva henkilöstö: pyydetään kahden vakinaisen A-palkkaluokan viran (yksi A*11-palkkaluokan virka ja yksi A*10-palkkaluokan virka) sekä yhden B*6 -palkkaluokan viran muuttamista väliaikaisiksi. Näillä muutoksilla ei ole budjettivaikutusta (ks. taulukko jäljempänä). Luvun B-11 (palveluksessa oleva henkilöstö) määrärahojen tarkentaminen perustuu ennusteeseen, jonka mukaan vuonna 2004 viisi virkaa täytetään kuudeksi kuukaudeksi ja kymmenen virkaa neljäksi kuukaudeksi. Näitä avoinna olevia virkoja koskevat ilmoitukset julkaistiin 8.3. ja 3. ja 10.5.2004. >TAULUKON PAIKKA> Virkamiesten harjoittelu ja vaihto: pyydetään, että luodaan uusi luku B-15 (virkamiesten harjoittelu ja vaihto) ja momentti B-150 (harjoittelujaksojen järjestämiskustannukset toimielimessä ja kustannukset toimielimen ja jäsenvaltioiden julkisen alan välisestä henkilöstön vaihdosta), jolle osoitetaan 60 624 euron määrärahat. Tällä määrärahalla katetaan kansallisten asiantuntijoiden työhönottotarve vuoden 2004 viimeisellä neljänneksellä. 3.2. Osasto 2: Kiinteistöt, tarvikkeet ja sekalaiset käyttömenot Irtain omaisuus ja siihen liittyvät kulut: Euroopan tietosuojavaltuutetulla on toimitilat ja laitteet yhdessä Euroopan parlamentin rakennuksessa, Montoyer 63 -rakennuksessa. Näiden Euroopan tietosuojavaltuutetun toivomusten mukaisesti kalustettujen toimitilojen järjestämisestä johtuviksi kokonaiskuluiksi on arvioitu 199 125 euroa varainhoitovuonna 2004. Lisätalousarviossa 2/2004 jo vahvistetut määrärahat huomioon ottaen lisämäärärahapyyntö on siis 141 125 euroa. Tietojenkäsittely ja televiestintä: lisätalousarviossa 2/2004 vahvistettiin 56 000 euron kokonaismäärärahat. Euroopan tietosuojavaltuutettu on arvioinut tarpeensa tällaisen infrastruktuurin osalta, joka on välttämätöntä sen toiminnalle heti tästä vuodesta alkaen. Niinpä lukuun B-21 (tietojenkäsittely ja televiestinä) esitetään 120 000 euron lisäystä. Lisätalousarviossa 2/2004 vahvistettujen määrärahojen uudelleenkohdentaminen: Euroopan tietosuojavaltuutetun mielestä varainhoitovuodesta 2004 alkaen sovelletaan moitteettoman varainhoidon periaatetta. Siksi se katsoo, että sen toiminnan käynnistämisvauhdin huomioon ottaen joidenkin budjettikohtien määrärahoja on tarkennettava, mutta niin, ettei näillä vähennyksillä ole vaikutusta varainhoitovuotta 2005 koskeviin esityksiin. Siksi se ehdottaa: * 200 000 euron ottamista varauksiin * seuraavien määrärahojen osittaista supistamista: * työmatkakulut (momentti B-130) * sihteeristökorvaus (alamomentti B-1103), jolla ei ole enää merkitystä uusien henkilöstösääntöjen tultua voimaan * kääntämisestä ja tulkkauksesta aiheutuvat kulut (B-1175) sekä julkaisu- ja tiedotusmenot (B-270). Näiden vähennysten nettosumma on yhteensä 41 050 euroa. YHTEENVETOTAULUKKO RAHOITUSNÄKYMIEN OTSAKKEITTAIN >TAULUKON PAIKKA> * ALTE:lla 7 ja 8/2004 ei ole taloudellista vaikutusta. TULOTAULUKKO PÄÄLUOKKA VIII B - EUROOPAN TIETOSUOJAVALTUUTETTU >TAULUKON PAIKKA> MENOTAULUKKO PÄÄLUOKKA VIII B - EUROOPAN TIETOSUOJAVALTUUTETTU >TAULUKON PAIKKA>